Caspar Wilhelm von Munthe af Morgenstierne

Caspar Wilhelm von Munthe af Morgenstierne (1744-1811) var en dansk-norsk offiser, kammerherre og stiftamtmann. 

Han fødtes i København som sønn av justisråd Bredo von Munthe af Morgenstierne og Anne Dorothea Smith (1714-77). Han tjente flere år i hæren før han i 1768 gikk i russisk tjeneste. Etter å ha blitt hardt såret under stormen på Bender, ble han for sin innsats belønnet med Sankt Georgsordenen. Siden vendte han hjem igjen hvor han ble major og 1773 generaladjutant hos kong Christian VII og i 1774 kammerherre. I 1781 dimitertes han fra arméen, hvoretter han i flere år levet som privatmann på godset Gammelgaard på Lolland. I 1795 kom han igjen inn i statstjenesten, og døde som stiftsamtmann over Lolland-Falster i 1811.

Familie 
Han hadde i 1772 giftet seg med Anna Petra Catharina de Flindt (1750–1814), en datter av konferensråd Henrik de Flindt (1718-1790) og Johanne Christine Riis (1719-1755). De hadde i alt 14 barn, hvorav de 9 levet da faren døde. Konen døde i Stubbekøbing i 1814, hvor hun også ble bisatt. Siden ble hun flyttet til ektemannens gravkapell som lå i en lund mellem Gammelgaard og Ryde kirke. Omkring 1850 ble kapellet nedlagt, og kistene nedsattes på kirkegården.

Referanser 

Danske offiserer
Danske godseiere
Danske kammerherrer
Dannebrogordenen
Slekten Munthe af Morgenstierne